Airco DH.10

**Airco DH.10 Amiens** var et  britisk to-motors mellomstort bombefly, konstruert og bygget av Airco mot slutten på første verdenskrig. Det ble for en kortere tid brukt av RAF i årene etter krigen.

## Konstruksjon og utvikling
DH.10 var konstruert av Geoffrey de Havilland for å møte kravene fra *Air Board*  for et en-eller to-motors dagbomber. Det ble konstruert med basis i den tidligere Airco DH.3 bomber som var blitt brukt i 1916, men var bltt forkastet på grunn av en oppfatning om at strategisk bombing ville bli ineffektiv og at to-motors fly var upraktiske.

Den første prototypen hadde sin første flytur den 4. mars 1918, med to 230&nbsp;hk Siddeley Puma-motorer montert som på et skyvefly. RAF evaluerte da flyet, og konkluderte med at ytelsen var under de stipulerte krav. Det oppnådde bare 145 km/t i 4&nbsp;572 meters høyde med den forlangte bombelast, mens kravsspesifikasjonen lød på . På grunn av disse dårlige prestasjonene ble DH.10 bygget om med kraftigere motorer, som ble installert i traktor-posisjon.

Den andre prototypen, kjent som **Amiens Mark II**, hadde to 360&nbsp;hk Rolls-Royce Eagle VIII-motorer. Amiens Mark II var på vingene første gang i april 1918. Den viste overlegne  prestasjoner og var hurtigere enn DH.9A, og den fraktet dobbelt så stor bombelast... Det var mangel på  Eagle-motorer, og derfor kunne Amiens Mark II ikke settes i produksjon. I stedet ble det bygget enda en prototyp som fikk navnet **Amiens Mark III**, og som var utstyrt med den tilgjengelige 395&nbsp;hk amerikanske Liberty-motoren som ble benyttet i DH.9A. Etter vellykket evaluering ble et større antall bestilt, og det ble tilsammen bygget 1&nbsp;291 fly av denne modellen.

## Operativ historie
Første DH.10 ble levert i november 1918. Det flyet gjennomførte flytypens eneste bombeoppdrag. Det skjedde den 10. november 1918, dagen før første verdenskrig sluttet.. Etter krigen ble DH.10 brukt som postfly av de britiske okkupasjonstyrkene i Rhinen... De ble også brukt i India, i grenseområdet i nordøst under den Tredje anglo-afghanske krig.. Videre ble DH.10 brukt  i Egypt som postfly mellom Cairo og Bagdhad som startet 23. juni 1921.

## Produsenter
Daimler bygde 80 hver måned mot slutten av 1918. Det ble et mindre selskap i Birmingham som kjøpte rettighetene til Airco etter krigen, og som også opererte *Daimler Air Hire* og *Daimler Airway*
I tillegg til ordren hos Aircraft Manufacturing Companies  for 420 fly var pdisse selskapene underleverandører av DH.10, selv om etter krigen ble ikke alle bygd:
* The Birmingham Carriage Company - 100
* Daimler Limited - 150
* National Aircraft Factory No.2 (Heaton Chapel) - 200
* The Siddeley-Deasy Car Company - 150 
* The Alliance Aero Company - 200
* Mann, Egerton & Company - 75

## Operatører
### Militære operatører
; 
* Royal Air Force

### Sivile operatører
* Aircraft Transport and Travel Ltd opererte det eneste D.HQ-flyet med sivil britisk registrering. Dette flyet, *G-EAJO*, ble brukt til en regulær postrute mellom Hendon og Renfrew under en jernbanesrestreik i oktober 1919. Det ble ødelagt ved et havari i april 1920.
* I det minste ble en DH.10 brukt av US Post Office til postflyvninger i en rute  New York - Cleveland - Omaha i 1920.

## Spesifikasjoner

## Referanser


## Eksterne lenker
* BAE Systems- Airco DH.10 Amiens